### | | | | --- | --- | | | | | --- | | **Byråd** 28. november 2017 Sagsnr. 710-2013-2017 Dok.nr. 710-2017-247749 Sagsbehandler DPMJAL | | 138.                Godkendelse af vedtægter for Frivilligcenter [adresse] - Åbent

###

|  |  |
| --- | --- |
| Tidl. politisk behandling | BY, 27.06.17, pkt. 79 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag godkende vedtægterne for
Frivilligcenter [adresse] samt udpege to midlertidige repræsentanter til
bestyrelsen.

Byrådet besluttede 27. juni 2017 at oprette et
frivilligcenter i [adresse] fra ultimo 2017. Byrådet besluttede
samtidig, at arbejdet med at forberede opstarten af frivilligcentret skulle ske
ved at holde et åbent opstartsmøde og i den forbindelse nedsætte en
arbejdsgruppe bestående af repræsentanter for Bindeleddet, 1-2 kommunale
repræsentanter samt eventuelt 2-3 repræsentanter for
det frivillige arbejde udpeget på det åbne opstartsmøde.

Det åbne opstartsmøde blev holdt 4. september 2017, og der
blev nedsat en arbejdsgruppe, som efterfølgende udarbejdede forslag til
vedtægter for Frivilligcenter [adresse] samt udkast til stillingsopslag og job-
og personprofil for lederen af frivilligcentret.

Vedtægterne blev godkendt på den stiftende generalforsamling
for Frivilligcenter [adresse] 24. oktober 2017. Generalforsamlingen valgte en
bestyrelse bestående af Rita Lauridsen, Ella Johansen og Gunnar Hermansen
Christoffer Berg, som sidder i bestyrelsen frem til generalforsamlingen i september
2019, samt Curt Steffensen og Gitte Thorsen, som sidder i
bestyrelsen frem til generalforsamlingen i september 2018.

På det første bestyrelsesmøde 6.
november 2017 blev Rita Lauridsen valgt som bestyrelsesformand, Rosa Thomsen
Per Steffensen som næstformand og Jean Mathiasen som kasserer.

**VURDERING**

Ifølge vedtægterne skal [adresse]
Kommune udpege to medlemmer til bestyrelsen. Det vil ske ved Byrådets
konstituerende møde 11. december 2017. De to politisk udpegede repræsentanter
forventes at indtræde i bestyrelsen fra 1. januar 2018.

Indtil det nye byråd har udpeget de
to bestyrelsesmedlemmer, foreslås det, at Yngve Mogensen, sekretariatschef
for borgmestersekretariatet, og Emilie Schmidt, direktionsassistent, repræsenterer
Favrskov Kommune i bestyrelsen.

Formålet med den midlertidige
udpegelse er, at de to kommunale repræsentanter kan medvirke i
ansættelsesprocessen vedrørende lederen af frivilligcentret, som forventes
ansat pr. 1. februar 2018. Stillingen har været i opslag siden 7. november
2017.

Foreningen Frivilligcenter Favrskov er en selvstændig
forening, som er uafhængig af Favrskov Kommune. Af
vedtægterne fremgår det imidlertid, at Frivilligcenter
[adresse] følger de overordnede rammer for den fælles frivillige indsats, som Byrådet
har besluttet. Desuden fremgår det af vedtægterne, at Frivilligcenter [adresse]
skal drives i overensstemmelse med Socialstyrelsens vilkår for tilsagn om
økonomisk støtte til oprettelse af et frivilligcenter.

Som følge af at Frivilligcenter [adresse] modtager et større kommunalt
tilskud, og at Favrskov Kommune er formelt ansvarlig for det tilskud fra
Socialstyrelsen, som Frivilligcenter [adresse] modtager i en toårig periode,
skal Byrådet godkende frivilligcentrets vedtægter.

**ØKONOMI**

Det kommunale tilskud til
Frivilligcenter [adresse] udgør årligt 471.000 kr. de første to år. Dertil
kommer et statsligt tilskud fra Socialstyrelsen på 510.000 kr. det første år og
430.000 kr. det andet år. Frivilligcentrets samlede budget udgør således 981.000
kr. i 2017-18 og 901.000 kr. i 2018-19 jf. nedenstående tabel.

|  |  |  |
| --- | --- | --- |
| **Budget til etablering af frivilligcenter** | **År 1** | **År 2** |
| Statslig støtte | 510.000 kr. | 430.000 kr. |
| Kommunal støtte | 471.000 kr. | 471.000 kr. |
| Samlet budget | 981.000 kr. | 901.000 kr. |

Efter den toårige projektperiode forventes
det, at frivilligcentret kan komme i betragtning til statslig grundfinansiering
til frivilligcentre svarende til ca. 350.000 kr. om året. Kommunen forpligter
sig i den forbindelse til at bidrage med en medfinansiering, der minimum svarer
til den statslige andel.

I vedlagte notat beskrives de
økonomiske forudsætninger for Frivilligcenter [adresse]. Notatet blev gennemgået
på den stiftende generalforsamling 24. oktober 2017.

**INDDRAGELSE**

Den stiftende generalforsamling var åben for alle
interesserede. Generalforsamlingen blev annonceret i lokalpressen, på
favrskov.dk og på Facebook fra slutningen af september 2017.

**INDSTILLING**

Kommunaldirektøren indstiller til Byrådet:

1. At vedtægterne for Frivilligcenter
[adresse] godkendes.

2. At Yngve Mogensen og Emilie Schmidt udpeges
som midlertidige kommunale bestyrelsesmedlemmer i Frivilligcenter [adresse].

**BESLUTNING**

***Økonomiudvalget, 14. november 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Vedtægter for Frivilligcenter Favrskov | 710-2017-173956 |
| Tilsagn om økonomisk støtte til Frivilligcenter Favrskov | 710-2017-223290 |